JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
ÜRO peasekretär tahab Gazasse rahuvalvajaid
USA suurendab abi Iisraelile
Hezbollah' juht ähvardab sõjalise jõuga
ÜRO peasekretär Antonio Guterres
esitas reedel, 17. augustil, ÜRO Peaassambleele eelnõu
Gaza tsiviilelanike kaitseks Iisraeli vägivaldse tegevuse eest.
Tema sõnul on rahvusvahelised rahuvalvejõud
ainus võimalus gazalaste elu ja elatise kaitsmiseks.
Need võiksid koosneda nii tsiviilvaatlejaist
kui relvastatud politsei- või sõjajõududest.
Guterres mainis ka vajadust suurendada humanitaarabi,
kuid ei mõistnud hukka Hamasi ühegi konflikti algatamise eest.
Iisraeli suursaadik ÜROs Danny Danon mõistis hukka
peasekretäri ühepoolse hoiaku Gaza, Juudea ja Samaaria konfliktide osas.
Danoni sõnul on ainus, kelle eest gazalased
või teiste palestiinlaste alade tsiviileleanikud end kaitsma peaksid,
nende endi juhid.
Palestiinlaste juhtkond, nii Hamasis kui omavalitsuses,
õhutab regulaarselt rahvast
rünnakutele Iisraeli elanike ja armee vastu.
Selle asemel, et süüdistada Gaza vägivaldsustes Iisraeli,
peaks ÜRO pidama viimatiste sündmuste eest vastutavaks
Hamasi ja Mahmoud Abbasi, ütles suursaadik Danon.
Kuigi Guterresi eelnõu oli mõeldud Peaassambleele,
pole sel antud asjas otsustusjõudu,
sest rahuvalvejõudude saatmise otsustab ainult Julgeolekunõukogu.
USA president Trump allkirjastas eelmisel esmaspäeval korralduse
anda Iisraeli kaitsekulutusteks igal aastal 3,8 USD lisaabi.
Uus abisumma on mõeldud katma
Iisraeli kasvavaid, peamiselt õhutõrjega seotud kulutusi.
Samas eraldati Iisraelile 50 mln USD lisaabi
uute tõrjemeetodite arendamiseks
maa- ja merealuste rünnakutunnelite vastu.
Korralduspaketi osana
külmutas Trump ajutiselt ka uute F-35 hävitajate müügi Türgile.
Põhjuseks USA pastori A. Brunsoni ebaseaduslik vangistamine
ja vabastamisest keeldumine.
Gaza sektori lõunaosas asuv Kerem Shalomi piiripunkt
avati taas kaubaliiklusele. See oli olnud suletud mitmeid kuid
Hamasi poolt märtsis alustatud Naasmismarsi meeleavalduste tõttu.
Samas taastas Iisrael Gaza kalastustsooni u 10 kilomeetrini
ja lubas sektorisse toimetada
35 veokitäit ehitusmaterjale ja diislikütust.
Meetmetest hoolimata on Hamas jätkanud nii õhupallide, tuulelohede
kui granaatide tulistamist Iisraeli.
Mitmed valitsuse ministrid kritiseerisid karmilt peaministrit
Hamasi hävitustöö premeerimise eest.
Hoolimata sellest, et Iisrael on teinud gazalastele
mitmeid majanduslikke järeleandmisi ja leevendusi,
on Hamas korraldanud piiril pidevalt uusi meeleavaldusi.
Reede, 17. august, polnud erand,
kuigi samal ajal käivad Egiptuse juhtimisel läbirääkimised
kestva relvarahu sõlmimiseks Iisraeli ja Hamasi vahel.
Vähemalt kaks palestiinlast sai surma ja ca 270 vigastada,
kui meeleavaldajad tormasid piirile,
sihiks lõhkuda tara ja pääseda vabalt Iisraeli.
Samal päeval läkitati Iisraeli ka tosinaid õhupalle
ja süttiva vedelikuga tuulelohesid.
Kõnelustest hoolimata teatas Hamas,
et jätkab oma tegevust kuni lepingu allkirjastamiseni.
Iisraeli valitsus aga teatas, et lepingut ei allkirjastata enne,
kui lõpeb kogu hävitustöö
ja sulges Põhja-Gazas ajutiselt Erezi piiripunkti.
Eelmine nädal saabus esiisade maale
ca 240 uut 'olimi' ehk immigranti.
Kokku oli neid 30 erinevat peret, kus oli ca 90 last,
ja ülejäänud olid vallalised.
Grupis saabus Iisraeli ka 57 tulevast sõdurit,
kes astuvad vabatahtlikult Iisraeli armee teenistusse.
Saabunute seas oli juute 24st USA osariigist
ja kolmest Kanada provintsist.
Nende seas oli muuhulgas 27 meditsiiniala tippspetsialisti
ja teisi kõrgharidusega inimesi.
Põhimõtteliselt Liibanoni valitseva
terrorirühmituse Hamas juht Nasrallah
pidas 21.08 ehk Liibanoni sõja lõppemise 12. aastapäeval
toetajaile sütitava kõne.
Ta rõhutas, et USA poolt Iraanile kehtestatud sanktsioonid
ei mõjuta Iraani majandust nii negatiivselt,
kui USA ja Iisrael loodavad,
ning Iraani valitsus ei varise sanktsioonide tõttu kokku.
Lisaks mainis šeik Nasrallah,
et Iraani toetavad väed, sh Hezbollah,
on juba valmis uueks sõjaks Iisraeli vastu
ja on Iisraeli armeest võimsamad.
Samuti ütles Nasrallah, et USA valitsus eksib,
kui kujutleb, et sanktsioonid viivad tänavarahutusteni
ja selle kaudu Iraani valitsuse kukutamiseni.
Kuigi Egiptus püüab jõuda relva- või vaherahuni Iisraeli ja Hamasi vahel
teeb Palestiina omavalitsuse juht Abbas kõik selle nurjamiseks.
Nädal tagasi PLO keskkomitees peetud kõnes nõudis Abbas,
et Hamas ja gazalased mõistaksid rahvusliku vastupanu tähtsust.
"Gaza peab olema üks riik, üks valitsussüstem, üks seadus
ja üks julgeolekuorganisatsioon.
Kui Hamas ei taha loovutada vastutust Palestiina omavalitsusele,
peavad nad nende asjade eest ise vastutuse võtma.
Ka kogu Gazasse suunatud rahvusvaheline abi peab käima
üksnes omavalitsuse kaudu," lisas Abbas lõpetuseks.
Samal PLO Keskkomitee istungil otsustati väljendada vastuseisu
USA presidendi rahualgatusele Iisraeli ja palestiinlaste vahel.
Lisaks mainiti otsuses, et seegi algatus tõestab
USA kuulumist Iisraeli okupatsiooniarmeesse.
Eelmine nädal külastas Iisraeli
USA presidendi välispoliitikavolinik John Bolton.
Ta arutas peaminister Netanyahu, kaitseminister Liebermani
ja Iisraeli armee juhtidega ühistegevust
Iraani kohalolu ja mõjuvõimu minimeerimiseks Süürias.
Kajastame arutelude tulemusi tulevastes saadetes.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile! Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee